點樣可以入行做物理治療師？
想喺香港成為一個專業嘅物理治療師，就必須要完成指定嘅物理治療學士學位課程(Bachelor of Physiotherapy)，然後再喺香港物理治療師管理委員會註冊，先可以執業。亦有唔少有興趣入行嘅同學仔會選擇到海外升學。一般而言，只要海外畢業生完成相關嘅臨床實習，成功喺當地註冊，返嚟香港之後再遞交返所有海外專業學歷及相關工作經驗證明，經審查之後就可以返香港執業㗎啦。